**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj:** 07-11-5-5471/20

**Bosanska Krupa,** 21.09.2020.godine

 Na osnovu članova 64. stav 1 tačka b) i 70. stav 1. Zakona o javnim nabavkama („Službeni glasnik BiH“, broj: 39/14), u konkurentskom postupku nabavke usluga –Usluge stručnog nadzora nad izvođenjem radova u građevinarstvu za potrebe općine Bosanska Krupa, na prijedlog Komisije za javne nabavke, Općinski načelnik, kao rukovodilac organa uprave donosi:

**ODLUKA**

 **o izboru najpovoljnijeg ponuđača**

1. Prihvata se ponuda ponuđača **doo „GEOPREMJER“ Cazin** za nabavku usluga stručnog nadzora nad izvođenjem radova u građevinarstvu za potrebe općine Bosanska Krupa, sa cijenom u ukupnom iznosu od **5.229,90 KM sa uračunatim PDV-om**.
2. Ponuđač se obavezuje da **u roku od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama, ukoliko iste nije dostavio u sastavu ponude.**
3. Po konačnosti ove odluke sa izabranim ponuđačem potpisat će se okvirni sporazum o usluga stručnog nadzora nad izvođenjem radova u građevinarstvu za potrebe općine Bosanska Krupa.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-5471/20 od 31.08.2020. godine. Javna nabavka je provedena putem konkurentskog postupka –nabavka usluga stručnog nadzora nad izvođenjem radova u građevinarstvu- u općini Bosanska Krupa. Obavještenje o nabavci broj: 1272-7-2-112-3-80/20 je objavljeno na portalu javnih nabavki dana 31.08.2020. godin i na općinskoj web stranici. Na portalu javnih nabavki objavljena i tenderska dokumentacija.(TD preuzelo ukupno 20 ponuđača). Poziv za preuzimanje tenderske dokumentacije upućena na tri adrese. Po objavljenom obavještenju rok za prijem ponuda je bio 04.09.2020. godine do 12,00 sati. Do označenog roka za prijem ponuda na protokol Ugovornog organa su pristiglo je šest ponuda, a što je vidljivo iz tabelarnog pregleda dostavljenog od strane službenika koji radi na protokolu ugovornog organa i to:

1. **d.o.o. „ING.CONSULTING“ Cazin**, broj protokola: 07-11-5-5471-2/20 od 1.9.2020. godine u 10,20 sati
2. **d.o.o „GEOPREMJER“ Cazin**, broj protokola: 07-11-5-5471-3/20 od 2.9.2020. godine u 10,30 h
3. **d.o.o. „RADIS“ Istočno Sarajevo**, broj protokola: 07-11-5-5471-4/20 od 4.9.2020. godine, u 9,17 sati
4. **d.o.o. „GEO FELD“ Bihać**, broj protokola: 07-11-5-5471-5/20 od 4.9.2020. godine, u 9,27 sati
5. **d.o.o. „IG“ Institut za građevinarstvo Banja Luka**, broj protokola: 07-11-5-5471-6/20 od 4.9.2020. godine, u 10,28 sati
6. **d.o.o. „NEW WAY“ Cazin**, broj protokola: 07-11-5-5471-7/20 od 4.9.2020. godine, u 11,15 sati

Komisija za provođenje postupka javne nabavke je u skladu sa tenderskom dokumentacijom dana 04.09.2020. godine u 12,15 sati izvršila javno otvaranje ponuda i konstatovala:

1. **Ponuđač d.o.o „ING.CONSULTING“ Cazin ponudio:**

Cijena ponude 5.621,35 KM bez PDV, popusta nema, **ukupna cijena ponude 5.621,35 KM**

1. **Ponuđač d.o.o „GEOPREMJER“ Cazin ponudio**:

Cijena ponude 4.470,00 KM bez PDV, popusta nema, PDV: 759,90, **ukupna cijena ponude 5.229,90 KM sa PDV-om**

1. **d.o.o. „RADIS“ Istočno Sarajevo ponudio:**

Cijena ponude 4.701,49 KM bez PDV, popusta nema, PDV: 799,25 KM, **ukupna cijena ponude 5.500,74 KM** **sa PDV-om**

1. **d.o.o. „GEO FELD“ Bihać ponudio:**

Cijena ponude 5.950,00 KM bez PDV, popusta nema, PDV: 1011,50 KM, **ukupna cijena ponude 6.961,50 KM** **sa PDV-om**

1. **d.o.o. „IG“ Institut za građevinarstvo Banja Luka ponudio:**

Cijena ponude 6.771,17 KM bez PDV, popusta nema, PDV 1.151,10 KM, ukupna cijena **ponude 7.922,27 KM sa PDV-om**

1. **d.o.o. „NEW WAY“ Cazin ponudio:**

Cijena ponude 5.900,00 KM bez PDV, popusta nema, ukupna cijena ponude 5.900,00 KM

Komisija je konstatovala da je procijenjena vrijednost nabavke: Usluge stručnog nadzora nad izvođenjem radova u građevinarstvu za potrebe općine Bosanska Krupa bez PDV-a 8.547,00 KM, a sa PDV-om 9.999,99 KM

Nakon pregleda pristiglih ponuda Komisija je konstatatova da su sve ponude 1-6 potpune i formalno-pravno ispravne u skladu sa tenderskom dokumentacijom.

Prilikom računske provjere ponuda utvrđena je greška kod ponuđača d.o.o.“GEO FELD“ Bihać, pa je je istomm upućen zahtjev za prihvat ispravke računske greške. Ponuđač d.o.o.“GEO FELD“ Bihać je dostavio akt o prihvatanju ispravke računske greške.

S obzirom da je kriterij za dodjelu Ugovora „najniža cijena“, tehnički zadovoljavajuće ponude, da je cijena ponuđača d.o.o „GEOPREMJER“ Cazin sa iznosom od 5.229,90 KM sa PDV-om najniža cijena i da je u okviru procjenjene vrijednosti predmetne nabavke, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača d.o.o „GEOPREMJER“ Cazin i zaključi okvirni sporazum.

Shodno prednjem, a uvažavajući prijednog Komisije za provođenje postupka javne nabavke Ugovorni organ je donio odluku kao u dispozitivu.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik **OPĆINSKI NAČELNIK**

Dostavljeno: Armin Halitović, dipl. ecc

1. d.o.o „GEOPREMJER“ Cazin
2. „IG“ doo Banja Luka
3. d.o.o. „RADIS“ Istočno Sarajevo
4. Doo „ING CONSULTING “ Cazin
5. Doo „NEW WAY“ Cazin
6. d.o.o. „GEO FELD“ Bihać
7. U spis
8. a/a